Official Journal L 006 , 10/01/2004 P. 0019 - 0021



Komisijas Regula (EK) Nr. 41/2004 (2004. gada 9. janvāris), ar kuru groza un labo pielikumu Padomes Regulai (EK) Nr. 1259/1999, ar ko paredz kopīgus noteikumus tiešā atbalsta shēmām saskaņā ar kopējo lauksaimniecības politiku EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1259/1999, ar ko paredz kopīgus noteikumus tiešā atbalsta shēmām saskaņā ar kopējo lauksaimniecības politiku[1], un jo īpaši tās 11. panta 4. punktu, tā kā: (1) Saskaņā ar Regulas (EK) Nr. 1259/1999 1. pantu tā attiecas uz maksājumiem, ko piešķir tieši lauksaimniekiem atbilstoši tās pielikumā uzskaitītajām atbalsta shēmām. (2) Regulu (EK) Nr. 1259/1999 no 2004. gada 1. maija aizstās ar Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001[2]. Tomēr Regulas (EK) Nr. 1259/1999 2.a un 11. pantu turpinās piemērot līdz 2005. gada 31. decembrim un minētās regulas 3., 4. un 5. pantu turpinās piemērot līdz 2004. gada 31. decembrim. Lai varētu piemērot šos pantus, turpinās attiecīgi piemērot Regulas (EK) Nr. 1259/1999 pielikumu. (3) Atbalsta shēmu saraksts, kas ir noteikts Regulas (EK) Nr. 1259/1999 pielikumā, norāda attiecīgas produktu nozares, noteikumus, uz kuru pamata tiek izmaksāts atbalsts saskaņā ar dažādām shēmām, un attiecīgā maksājuma veidu. Tomēr šīs norādes vairs nav aktuālas, jo daži no minētajiem noteikumiem vai tiesību aktiem ir grozīti vai arī atcelti un aizvietoti. (4) Daži tiešie atbalsta maksājumi, uz kuriem attiecas Regulas (EK) Nr. 1259/1999 darbības joma, nav minēti tās pielikumā vai nu tādēļ, ka tie nav iekļauti, vai tādēļ, ka tie tika ieviesti pēc šīs regulas pieņemšanas. (5) Jāizlabo kļūdas atsaucēs uz juridisko pamatu liellopu gaļai, kā arī piezīmēs par aitām un kazām. (6) Tāpēc attiecīgi jāgroza Regulas (EK) Nr. 1259/1999 pielikums. (7) Šajā regulā paredzētie pasākumi ir saskaņā ar attiecīgo pārvaldības komiteju atzinumu, IR PIEŅĒMUSI ŠO REGULU. 1. pants Regulas (EK) Nr. 1259/1999 pielikumu aizstāj ar šīs regulas pielikuma tekstu. 2. pants Šī regula stājas spēkā trešajā dienā pēc tās publicēšanas Eiropas SavienībasOficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 9. janvārī Komisijas vārdā Komisijas loceklis Franz Fischler PIELIKUMS "PIELIKUMS 1. PANTĀ NOTEIKTAJIEM KRITĒRIJIEM ATBILSTOŠO ATBALSTA SHĒMU SARAKSTS Nozare Juridiskais pamats Piezīmes Laukaugi Regulas (EK) Nr. 1251/1999 2., 4. un 5. pants Platībatkarīgie maksājumi, ieskaitot maksājumus par atmatā atstāto zemi, par zāles skābbarību, papildsummas, piemaksu par cietajiem kviešiem un īpašo atbalstu Cietie kvieši Regulas (EK) Nr. 1782/2003 IV sadaļas 1. nodaļa Platībatkarīgais atbalsts Proteīnaugi Regulas (EK) Nr. 1782/2003 IV sadaļas 2. nodaļa Platībatkarīgais atbalsts Kartupeļu ciete Regulas (EEK) Nr. 1766/92 8. panta 2. punkts Maksājums lauksaimniekiem, kuri audzē kartupeļus, kas paredzēti kartupeļu cietes ražošanai Regulas (EK) Nr. 1782/2003 IV sadaļas 6. nodaļa Pākšaugi Regulas (EK) Nr. 1577/96 1. pants Platībatkarīgais atbalsts Rīsi Regulas (EK) Nr. 3072/95 6. pants Platībatkarīgais atbalsts Regulas (EK) Nr. 1782/2003 IV sadaļas 3. nodaļa Rieksti Regulas (EK) Nr. 1782/2003 IV sadaļas 4. nodaļa Platībatkarīgais atbalsts Enerģijas kultūras Regulas (EK) Nr. 1782/2003 IV sadaļas 5. nodaļa Platībatkarīgais atbalsts Olīveļļa Regulas 136/66/EEK 5. panta 1. punkts Ražošanas atbalsts Zīdtārpiņi Regulas (EEK) Nr. 845/72 2. pants Atbalsts audzēšanas veicināšanai Banāni Regulas (EEK) Nr. 404/93 12. pants Ražošanas atbalsts Rozīnes Regulas (EK) Nr. 2201/96 7. panta 1. punkts Platībatkarīgais atbalsts Tabaka Regulas (EEK) Nr. 2075/92 3. pants Ražošanas atbalsts Sēklas Regulas (EEK) Nr. 2358/71 3. pants Ražošanas atbalsts Apiņi Regulas (EEK) Nr. 1696/71 12. pants Platībatkarīgais atbalsts Regulas (EK) Nr. 1098/98 3. pants Platībatkarīgie maksājumi tikai par zemes pagaidu neapstrādāšanu Liellopu gaļa Regulas (EK) Nr. 1254/1999 4., 5., 6., 10., 11., 13. un 14. pants Īpašā piemaksa, sezonas nobīdes piemaksa, piemaksa par zīdītājgovīm (ieskaitot piemaksas par telēm un ieskaitot valsts papildu piemaksas par zīdītājgovīm, ja notiek līdzfinansēšana), kaušanas piemaksa, ekstensifikācijas maksājums, papildmaksājumi Piens un piena produkti Regulas (EK) Nr. 1782/2003 IV sadaļas 7. nodaļa Piena ražošanas piemaksa un papildmaksājumi Aitas un kazas Regulas (EK) Nr. 2529/2001 4., 5. pants, 11. panta 1. punkts un 2. punkta 1., 2. un 4. ievilkums Piemaksa par aitām un kazām reproduktīvā vecumā, papildu piemaksa un daži papildmaksājumi Lauksaimniecības nauda Regulas (EK) Nr. 2799/98 4. un 5. pants Maksājumi ražotājiem (ieskaitot tos, kas atbilst pārejas regulai) Regulas (EK) Nr. 2800/98 2. un 3. pants Poseidom Regulas (EK) Nr. 1452/2001 9. pants, 12. panta 2. punkts un 16. pants Nozares: liellopu gaļa; zaļā vaniļa; cukurs Poseima Regulas (EK) Nr. 1453/2001 13. pants, 22. panta 2. līdz 7. punkts, 16., 17. pants un 28. panta 1. punkts, 21., 27., 29. pants un 30. panta 1., 2. un 4. punkts Nozares: liellopu gaļa un piens; kartupeļi; cukurs; klūdziņas; ananāsi; tabaka; sēklas kartupeļi, cigoriņi un tēja Poseican Regulas (EK) Nr. 1454/2001 5., 6. un 14. pants Nozares: liellopu gaļa; aitas un kazas; kartupeļi Egejas jūras salas Regulas (EEK) Nr. 2019/93 6., 8., 11. un 12. pants Nozares: liellopu gaļa; kartupeļi; olīvas; medus" [1] OV L 160, 26.6.1999., 113. lpp. Regulā grozījumi izdarīti ar Regulu (EK) Nr. 1244/2001 (OV L 173, 27.6.2001., 1. lpp.). [2] OV L 270, 21.10.2003., 53. lpp.